Donostia Zinemaldia – Festival de San Sebastián
Den Donostia Zinemaldia – Festival de San Sebastián (op Englesch: San Sebastián International Film Festival) ass e Filmfestival, deen all Joer am September an der nordspuenescher Stad San Sebastián (op Baskesch: Donostia) organiséiert gëtt. En existéier zënter 1953 a gëllt als dee wichtegste Filmfestival a Spuenien.

De wichtegste Präis ass d'"Gëlle Muschel" (Spuenesch: Concha de Oro; Baskesch: Urrezko Maskorra). Si geet un de beschte Film, deen an der Competitioun gelaf ass.

Heiansdo lafen och lëtzebuergesch Filmer a lëtzebuergesch Koproduktiounen zu San Sebastián. Esou huet den Andy Bausch 1989 fir A Wopbopaloobop A Lopbamboom den éischte Präis an der Kategorie "Open Zone / New Directors" gewonnen, an d'Koproduktioun Jaime krut 1999 de Spezialpräis vun der Jury. Och de Film Schacko Klak an d'Koproduktioune Puppy Love (2013) a Sunset Song (2015)  sinn zu San Sebastián gelaf.

Websäit 
 sansebastianfestival.com (Offiziell Websäit)

Filmfestivallen
Kultur a Spuenien
Baskeland